als_Latn dik_Latn sag_Latn
(konica.al)- Sipas disa burimeve, bëhet e ditur se do të shtyhet afati për ngritjen e Komisioneve të Vettingut. Kjo sepse nga 27 emra të nevojshëm për funksinimin e komisioneve, vetëm per 21 është paraqitur një kandidaturë në linjë me kriteret.
Pak para seancës së jashtëzakonshme plenare, u takuan tek “vila 30” kryeministri Edi Rama, kreu i Kuvendit Ilir Meta, ministri i Drejtësisë, Petrit Vasili, kryetari i Komisionit të Ligjeve, Fatmir Xhafa si dhe kreu i grupit parlamentar të PS-së, Gramoz Ruçi.
Tema e diskutuar në takimin që filloi rreth orës 14.30 dhe mbaroi një orë më vonë, mësohet të ketë qenë konsenusi për kandidatët e komisioneve të vettingut.
Dy orë pas takimit në “Vilën 30”, Rama i është drejtuar Kryesisë së Kuvendit për t’u takuar me aleatin kryesorë, kryeparlamentarin Ilir Meta.
Takimi kokë më kokë zgjati kësaj rradhe më shumë, deri rreth orës 18.40, duke shtyrë në këtë mënyrë vetë seancën plenare.
als_Latn als_Latn als_Latn als_Latn als_Latn